Division II i ishockey 1972-73

Division II i ishockey 1972-73 var turneringen for mandlige klubhold i den næstbedste række i det svenske ligasystem for ishockey. Turneringen havde deltagelse af 82 hold, der spillede om 2-4 oprykningspladser til Division I, og om at undgå 16 nedrykningspladser til Division III.

Holdene var inddelt i fire regioner: nord (20 hold), øst (22 hold), vest (20 hold) og syd (20 hold). I alle fire regioner var holdene inddelt i to puljer med ti hold, bortset fra i øst-regionen, hvor pulje B med holdene fra Stockholm-området bestod ad 12 hold, og i hver pulje spillede holdene en dobbeltturnering alle-mod-alle. De otte puljevindere gik videre til kvalifikationen til Division I, og de to dårligste hold i hver pulje blev rykket ned i Division III. I kvalifikationen til Division I fik de otte puljevindere selskab af to hold fra Division I, og de ti hold blev inddelt i to nye puljer med fem hold i hver, som begge spillede en dobbeltturnering alle-mod-alle. I hver af de to puljer var der to pladser til den følgende sæson i Division I på spil.

To hold fra Division II rykkede op i Division I:
 Kiruna AIF, der vandt Division II Nord A, og som endte på andenpladsen i Kvalifikation til Division I Nord.
 Örebro IK, der vandt Division II Syd A, og som endte på andenpladsen i Kvalifikation til Division I Syd.

Derudover sikrede MoDo AIK og Mora IK sig endnu en sæson i Division I ved at slutte på førstepladserne i de to kvalifikationspuljer.

Division II

Hold 

Division II havde deltagelse af 82 klubber, hvilket var to flere end i den foregående sæson. Blandt deltagerne var:
 2 klubber, der var rykket ned fra Division I: Nacka SK og Surahammars IF.
 17 klubber, der var rykket op fra Division III: Alvesta SK, BK Bäcken, IFK Trollhättan, IK Viking, Kallinge SK, Kåge IF, Luleå SK, Malmbergets AIF, Mjölby Södra IF, Morgårdshammars IF, Norrtälje IK, Nynäshamns IF, Rögle BK, Strands IF, Trångsunds IF, Vikarby IK og Ånge IK.

Siden den foregående sæson var der endvidere sket følgende ændringer:
 Ishockeyafdelingerne i Division II-klubberne Clemensnäs IF og Rönnskärs IF havde fusioneret under dannelse af den en ny forening: Clemensnäs/Rönnskärs IF.
 Ishockeyafdelingen i Örebro SK var blevet udskilt som en selvstændig forening under navnet Örebro IK, som overtog moderklubbens plads i Division II.
 Ishockeyafdelingen i Malmö FF var blevet udskilt som en selvstændig forening under navnet Malmö IF, som overtog moderklubbens plads i Division II.
 FSR Mölndal havde skiftet navn til Mölndals IF.
 Deje IK havde trukket sit hold fra Division II.

Klubberne var inddelt i fire regioner med 20 eller 22 hold i hver, og i hver region var klubberne inddelt i to puljer med 10 eller 12 hold i hver pulje. Følgende hold havde skiftet Division II-pulje siden den foregående sæson: 
 Skillingeryds IS var blevet flyttet fra Division II Syd B til Division II Syd A.

De otte puljevindere gik videre til kvalifikationen til Division I.

Division II Nord A

Division II Nord B

Division II Øst A

Division II Øst B

Division II Vest A

Division II Vest B

Division II Syd A

Division II Syd B

Kvalifikation til Division I 

I kvalifikationen til Division I spillede de otte puljevindere sammen med to hold fra Division I, MoDo AIK og Mora IK, om fire pladser i Division I i den efterfølgende sæson. De ti hold blev inddelt i to puljer med fem hold i hver, og i hver pulje spillede holdene om to oprykningspladser.

De to kvalifikationspuljer blev vundet af MoDo AIK og Mora IK, som dermed sikrede sig endnu en sæson i Division I. Division II-holdene Kiruna AIF og Örebro IK rykkede op i Division I, fordi de to hold sluttede på andepladserne i de to puljer, efter at de forinden havde vundet Division II Nord A hhv. Division II Syd A.

Nord 

Kvalifikation til Division I Nord havde deltagelse af vinderne af Division II-puljerne i regionerne Nord og Øst, samt MoDo AIK, der var blevet nr. 3 i Nedrykningsserie Nord i Division I. Holdene spillede om to oprykningspladser til Division I, og turneringen blev afviklet som en dobbeltturnering alle-mod-alle.

Syd 

Kvalifikationen til Division I Syd havde deltagelse af vinderne af Division II-puljerne i regionerne Vest og Syd, samt Mora IK, der var blevet nr. 3 i Nedrykningsserie Syd i Division I. Holdene spillede om to oprykningspladser til Division I, og turneringen blev afviklet som en dobbeltturnering alle-mod-alle.

Se også 
 Division I i ishockey 1972-73

Kilder 
 Hockeyarchives - Championnat de Suède 1972/73  
 Ishockeytabeller - 1972/73  
 Hammarby IF - Historia - 1972/73

Noter 

Ishockey i 1972
Ishockey i 1973
Division II i ishockey i Sverige